विक्की-कटरीना को साथ कास्ट न करने पर बोले जरा हटके जरा बचके के डायरेक्टर
Zara Hatke Zara Bachke; Director Lakshman Reveals Why he Didn't Cast Katrina Kaif विक्की कौशल और सारा अली खान की फिल्म जरा हटके जरा बचके 2 जून को रिलीज होने वाली है। हाल ही में फिल्म के डायरेक्टर लक्ष्मण उतेकर ने बताया कि उन्होंने फिल्म में विक्की के साथ कटरीना कैफ को कास्ट क्यों नहीं किया
विक्की कौशल और सारा अली खान की फिल्म जरा हटके जरा बचके 2 जून को रिलीज होने वाली है। हाल ही में फिल्म के डायरेक्टर लक्ष्मण उतेकर ने बताया कि उन्होंने फिल्म में विक्की के साथ कटरीना कैफ को कास्ट क्यों नहीं किया।
पीपिंग मून को दिए इंटरव्यू में लक्ष्मण ने कहा कि उन्हें नहीं लगता कि कटरीना मिडिल क्लास जॉइंट फैमिली की बहू के रोल के साथ जस्टिस कर पाएंगी।
मिडिल क्लास फैमिली की बहू जैसी नहीं है कटरीना की पर्सनालिटी: लक्ष्मण 
इंटरव्यू के दौरान लक्ष्मण ने कहा- कटरीना किसी मिडिल क्लास घर की बहू जैसी नहीं लगती हैं, इसलिए मैंने उन्हें उनके पति के अपोजिट कास्ट नहीं किया। क्या आपको कटरीना छोटे शहर की हीरोइन जैसी लगती हैं ?
कटरीना के साथ काम करने पर उन्होंने कहा - मेरी लैंग्वेज कटरीना को समझ आएगी तभी कर पाउंगा। अगर मुझे कोई अच्छी स्क्रिप्ट मिलती है तो मैं विक्की और कटरीना के साथ जरूर काम करना चाहूंगा।
फिल्म की सेटिंग के साथ ठीक नहीं बैठती कटरीना 
लक्ष्मण ने आगे कहा- इस फिल्म में मैंने विक्की के साथ कटरीना को इसलिए नहीं कास्ट किया क्योंकि जरा हटके जरा बचके की सेटिंग बिल्कुल अलग है। दरअसल, कटरीना का जो औरा है, उनकी पर्सनालिटी वो फिल्म की सेटिंग के साथ मैच नहीं करती।
मुझे उनकी पर्सनालिटी देखकर ऐसा नहीं लगा कि वो मिडिल क्लास जॉइंट फैमिली की बहु के रोल में फिट बैठ पाएंगी। अगर फ्यूचर में ऐसा कुछ बनता है जो रोल उन्हें सूट भी करता हो तो मैं जरूर उनके साथ काम करूंगा।
परफेक्ट फैमिली एंटरटेनर है ये फिल्म: लक्ष्मण 
फिल्म जरा हटके जरा बचके में विक्की कौशल और सारा अली खान कपिल और सौम्या के रोल में दिखेंगे। इंदौर में बसे इस हैप्पिली मैरिड कपल की जिंदगी डिवोर्स की तरफ बढ़ती है। फिल्म को जिओ स्टूडियोज और दिनेश विजान ने प्रोड्यूस किया है।
ANI से फिल्म के बारे में बात करते हुए लक्षम्ण उतेकर ने कहा था कि ये फिल्म उनके दिल के बेहद करीब है। ये एक ऐसी कहानी है जिससे देश का कोई भी व्यक्ति आसानी से रिलेट कर पाएगा। ये एक परफेक्ट फैमिली एंटरटेनर है।
कटरीना कैफ के अपकमिंग प्रोजेक्ट्स 
आखिरी बार कटरीना सिद्धांत चतुर्वेदी और ईशान खट्टर के साथ हॉरर कॉमेडी फिल्म फोन बूथ में नजर आई थीं। जल्द ही कटरीना सलमान खान के साथ टाइगर 3 में दिखेंगी। फिल्म इस साल दिवाली पर रिलीज हो सकती है। इसके अलावा कटरीना विजय सेतुपति के साथ श्रीराम राघवन की फिल्म मैरी क्रिसमस और अलिया भट्ट, प्रियंका चोपड़ा के साथ फरहान अख्तर की फिल्म जी ले जरा में भी दिखेंगी।